ดาวโจนส์ปิดบวก59.04จุด
ดัชนีดาวโจนส์บวก 59.04 จุด&nbsp; จากปัจจัยบวกจากที่นักลงทุนมีมุมมองด้านผลประกอบการที่ดีขึ้น ขณธที่ราคาน้ำมันดิบ เพิ่มขึ้น 65 เซนต์
10 ก.ค. 2553

ดัชนีดาวโจนส์บวก 59.04 จุด  จากปัจจัยบวกจากที่นักลงทุนมีมุมมองด้านผลประกอบการที่ดีขึ้น ขณธที่ราคาน้ำมันดิบ เพิ่มขึ้น 65 เซนต์
ตลาดหุ้นนิวยอร์คปิดเมื่อคืนนี้ (9 ก.ค.) ดัชนีดาวโจนส์บวก 59.04 จุด หรือ 0.58 % ปิดที่ 10,198.03 จุด ขณะที่แนสแด็กเพิ่มขึ้น 21.05 จุด หรือ 0.97 % ปิดที่ 2,196.45 จุด และเอสแอนด์พี 500 เพิ่มขึ้น 7.71 จุดหรือ 0.72 % ปิดที่ 1,077.96 จุด โดยได้ปัจจัยบวกจากที่นักลงทุนมีมุมมองด้านบวกต่อผลประกอบการไตรมาส 2 ของบริษัทเอกชนที่จะประกาศขึ้นในต้นสัปดาห์หน้าจะออกมาดีประกอบกับกระทรวงพาณิชย์สหรัฐเปิดเผย ข้อมูลสต็อกสินค้าภาคค้าส่งเพิ่มขึ้น 0.5% ซึ่งถือเป็นการเพิ่มขึ้นเป็นเดือนที่ 5 ติดต่อกัน แม้ยอดขายจะปรับตัวลดลงเป็นครั้งแรกในรอบกว่า 1 ปี โดยยอดขายลดลง 0.3%
นอกจากนี้ รัฐบาลจีนได้ต่อใบอนุญาตทำธุรกิจอินเทอร์เน็ตในประเทศจีนให้กับกูเกิลแล้ว ซึ่งข่าวดังกล่าวช่วยคลี่คลายความบาดหมางระหว่างกูเกิลกับรัฐบาลจีนที่ดำเนินมาตั้งแต่เดือนมกราคมเกี่ยวกับกรณีคัดกรองผลการสืบค้นข้อมูลบนเว็บไซต์ และข่าวนี้ยังช่วยหนุนให้หุ้นกูเกิลทะยานขึ้นสูงสุด 2.4% ในระหว่างวัน
ทางด้านตลาดน้ำมันไนเม็กซ์ของสหรัฐฯ ราคาน้ำมันดิบ ชนิดไลท์สวีตครูด งวดส่งมอบ เดือนสิงหาคม เพิ่มขึ้น 65 เซนต์ ปิดที่ 76.09 ดอลลาร์ต่อบาร์เรล ขณะที่เบรนท์ลอนดอนงวดส่งมอบเดือนเดียวกันลดลง 17 เซนต์ ปิดที่ 74.55 ดอลลาร์ต่อบาร์เรล
ขณะที่ราคาทองคำตลาดโคเม็กซ์ งวดส่งมอบ เดือนกรกฎาคม เพิ่มขึ้น 13.8 ดอลลาร์สหรัฐ ปิดที่ระดับ 1,209.60 ดอลลาร์ต่อออนซ์